Na temelju članka 34. Statuta Općine Okučani („Službeni vjesnik Brodsko – posavske županije“ br. 10/09, 4/13, 3/18, 7/18 i 14/21) Općinsko vijeće općine Okučani na svojoj 9. sjednici održanoj 25. listopada 2022. godine donosi

ODLUKU

o kriterijima i pokazateljima učinkovitosti upravljanja komunalnom infrastrukturom

na području Općine Okučani

Članak 1.

Ovom odlukom utvrđuju se kriteriji i pokazatelji za učinkovito upravljanje komunalnom infrastrukturom na području Općine Okučani.

Članak 2.

Utvrđivanje kriterija i pokazatelja iz članka 1. ove Odluke obuhvaća komunalne djelatnosti, objekte i naprave na području Općine Okučani kojima se osigurava učinkovito upravljanje komunalnom infrastrukturom.

Članak 3.

Osnovni pokazatelji učinaka upravljanja komunalne infrastrukture iz članka 2. ove Odluke sadrže:

1. učinkovitost upravljanja,
2. uočene probleme,
3. rješenje problema i mjere za unaprjeđenje,
4. utjecaj na lokalnu zajednicu,
5. kriterije i pokazatelje učinkovitosti.

Članak 4.

Na osnovu ove Odluke donijeti će se Analiza i vrednovanje učinaka upravljanja i korištenja komunalne infrastrukture.

Članak 5.

Ova odluka stupa na snagu osam dana od dana objave u Službenom vjesniku Brodsko-posavske županije.

OPĆINSKO VIJEĆE OPĆINE OKUČANI

KLASA:363-04/22-01/1

URBROJ:2178-21-01-22-1

25. listopada 2022. godine

Predsjednik općinskog vijeća

Ivica Pivac